S-145/2008

Mál þetta, sem þingfest var 28. febrúar sl. og dómtekið sama dag, var höfðað með ákæru lögreglustjórans á Selfossi, dagsettri 4. febrúar 2008, á hendur S-kk-þgf B-kk-þgf, kt. 000000-0000, Langholtsvegi 48, Reykjavík, og X, kt. 000000-0000, Y,

„fyrir nytjastuld og þjófnað

I.

með því að hafa aðfaranótt miðvikudagsins 10. janúar 2007 í sameiningu tekið bifreiðina PU-308 í heimildarleysi þaðan sem hún stóð á bifreiðastæði við Víðimel 66 í Reykjavík og hagnýta sér hana báðir til aksturs 10. og 11. janúar 2007, m.a. á innbrotsvettvang í Gaulverjaskóla í Flóahreppi, sbr. ákærulið II, en ákærðu skildu bifreiðina síðan eftir á bak við verslun 10-11 við Hjarðarhaga í Reykjavík, þar sem lögregla kom að bifreiðinni að kvöldi 11. janúar 2007.

Telst brot ákærðu varða við 1. mgr. 259. gr. almennra hegningarlaga nr. 19/1940.

II.

með því að hafa síðar, sömu nótt og frá greinir í ákærulið I., í sameiningu brotist inní Gaulverjaskóla í Flóahreppi með því að brjóta rúðu í útidyrahurð og stela þaðan fimm fartölvum af gerðinni Hewlett Packard, samtals að verðmæti kl. 494.549,- en ákærðu hugðust koma fartölvunum úr landi með DHL-hraðsendingu.

Telst brot ákærðu varða við 1. mgr. 244. gr. almennra hegningarlaga nr. 19,1940.

Þess er krafist að ákærðu verði dæmdir til refsingar.“

Ákærðu komu báðir fyrir dóminn þann 28. febrúar sl. og játaði ákærði X þá sök. Ákærði S-kk-nf óskaði þá eftir fresti til að taka afstöðu til sakarefnisins. Kom hann aftur fyrir dóminn þann 19. mars sl. og neitaði sök varðandi ákærulið I en játaði fyrir dóminum rétta þá háttsemi sem honum var gefin að sök í ákærulið II. Var þáttur ákærða S-kk-ef þá skilinn frá málinu S-36/2008 og gefið númerið S-145/2008. Ákærði kom aftur fyrir dóminn við aðalmeðferð málsins og óskaði þá eftir að breyta framburði sínum og játaði fyrir dóminum þá háttsemi sem honum er gefin að sök í ákærulið I. Þar sem játning hans samrýmdist gögnum málsins var farið með málið samkvæmt ákvæðum 125. gr. laga nr. 19/1991 og málið tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun refsingar. Er játning ákærða í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Við ákvörðun refsingar verður að líta til þess að brot það sem ákærði er sakaður um framdi hann 10. janúar 2007 og var þá aðeins sextán ára gamall. Samkvæmt sakavottorði sem liggur frammi í málinu frá 29. apríl sl. var ákærði dæmdur í Héraðsdómi Reykjavíkur þann 15. júní 2007 fyrir brot gegn 254. gr. almennra hegningarlaga en ákvörðun refsingar frestað skilorðbundið í tvö ár. Þann 22. júní 2007 var ákærði dæmdur í Héraðsdómi Suðurlands fyrir þjófnað og brot gegn lögum um ávana- og fíkniefni en ákvörðun refsingar frestað skilorðsbundið í tvö ár. Þann 28. febrúar sl. var ákærði dæmdur í Hæstarétti Íslands í fjögurra ára fangelsi fyrir þjófnaðarbrot, brot gegn lögum um ávana- og fíkniefni, nytjastuld, líkamsárás, umferðarlagabrot og fl. Voru dómarnir frá 15. maí og 22. júní 2007 dæmdir upp með þeim dómi. Verður ákærða því gerður hegningarauki nú samkvæmt reglum 78. gr. almennra hegningarlaga, þar sem brot þau sem ákærði hefur verið sakfelldur fyrir nú, vor framið áður en fyrrgreindir dómar voru kveðnir upp. Verður ákærða því ekki gerð frekari refsing nú.

Með vísan til 165. gr. laga um meðferð opinberra mála nr. 19/1991 skal ákærði greiða allan sakarkostnað er hlaust af máli þessu en það er þóknun skipaðs verjanda ákærða, H-kk-ef I-kk-ef hæstaréttarlögmanns, sem þykir hæfilega ákveðin 97.608 krónur að meðtöldum virðisaukaskatti, auk 8.664 króna í ferðakostnað.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærða, S-kk-þgf B-x-x, er ekki gerð sérstök refsing í máli þessu.

Ákærði greiði allan sakarkostnað sem er þóknun skipaðs verjanda hans, H-kk-ef I-kk-ef hæstaréttarlögmanns, 97.608 krónur að meðtöldum virðisaukaskatti, auk 8.664 króna í ferðakostnað.

Á-kvk-nf G-kvk-nf.